Дав Камерон

**Дав Оливија Камерон** (англ. *Dove Olivia Cameron;* родена како **Клои Селест Хостерман** (англ. *Chloe Celeste Hosterman*); 15 јануари 1996) ― американска пејачка и глумица. Таа била пофалена од критичарите за нејзината двојна улога на насловните ликови од хумористичната серија *[[Лив и Мади|Лив и Меди]]* (2013–17). За улогата добила Еми награда за серија во дневен термин во категоријата „Извонреден изведувач во детска програма“. Таа, исто така, глумела и во *франшизата „Потомци“* (2015-2021).

Камерон глумела во неколку долгометражни филмови, како: *Тајна агенција* (англ. *Barely Lethal*; 2015), *Град на чудовишта* (*Monsterville: Cabinet of Souls;* 2015), *Кнедличка* (англ. *Dumplin';* 2018), *Good Mourning* (2022) и *Одмазда* (англ. *Vengeance;* 2022). Таа, исто така, глумела во мјузиклот во живо, *Лак за коса во живо!* (англ. *Hairspray Live!;* 2016). Глумела и во неколку телевизиски серии, меѓу кои и во: *Agents of SHIELD* и франшизата *Marvel Rising*.

Во 2015 година, Камерон пеела на песните од саундтрак-албумите од: *Лив и Меди* и *Потомци*. Саундтракот за потомци се искачил на врвот на американската топ-листа за албуми ''Билборд'' 200 и бил сертифициран златен тираж од Здружението на музичките сниматели од Америка (RIAA). Во 2023 година, таа го издала нејзиниот прв албум, *Alchemical: Volume 1,* на кој му претходел синглот „Boyfriend“. Албумот бил позитивно примен од критиката и се пласирал во топ-20 на ''Billboard'' Hot 100.

## Животопис
Дав Камерон била родена како Клои Селест Хостерман на 15 јануари 1996 година, во Бејнбриџ Ајленд во Вашингтон. Има постара сестра, Клер Хостерман, која е наставник по пеење. На осумгодишна возраст почнала да глуми во театарот за сценски уметности во Бејнбриџ. Шест години подоцна со семејството се преселила во Лос Анџелес.

Камерон изјавила дека има француско потекло и дека малку зборува француски. Таа, исто така, има: руско, словачко и унгарско потекло. Рекла дека била малтретирана во текот на  нејзините училишни денови, од петто одделение до завршувањето на средно училиште. Нејзиниот татко починал во 2011 година. По неговата смрт, Камерон го променила нејзиното име во Дав (во превод на мекедонски: гулаб) во чест на татко ѝ, кој ја нарекувал со тој прекар.

## Личен живот
Камерон изјавила дека е бисексуалка, но во мај 2021 година, рекла дека смета дека најточен начин да се опише нејзината сексуалност е квир. Таа, исто така, се самоидентификувала како феминистка. Таа, од август 2013 до 2016 година, била во врска со нејзиниот колега од *Лив и Мади,* Рајан Мекартан. Тие ја објавиле нивната свршувачка на 14 април 2016 година, но ја раскинале врската во октомври 2016 година. Од 2017 до 2020 година, Камерон била во врска со нејзиниот колега *од „Потомци 2“,* Томас Доерти. Во ноември 2023 година, *Vanity Fair* Italy објавиле дека Камерон се забавува со италијанскиот пејач Дамијано Давид.

## Филмографија

## Дискографија
**Студиски албуми**

* *Alchemical: Volume 1* (2023)

## Наводи

## Надворешни врски

* 
* 

Категорија:Живи луѓе
Категорија:Американски пејачки од 21 век
Категорија:Родени во 1996 година
Категорија:Статии со hCards
Категорија:Статии со краток опис
Категорија:Добитници на MTV Video музички награди
Категорија:Американски ЛГБТ-пејачи
Категорија:Добитници на Еми награда за серија во дневен термин
Категорија:Американски денс-поп-музичари
Категорија:Американци со француско потекло
Категорија:Американци со словачко потекло
Категорија:Американци со руско потекло
Категорија:Американци со унгарско потекло
Категорија:Американски гласовни глумици
Категорија:Американски телевизиски глумици
Категорија:Американски театарски глумици
Категорија:Американски филмски глумици
Категорија:Глумици од Сиетл
Категорија:Американски дете-глумици
Категорија:Американски ЛГБТ-личности